Влада на Република Северна Македонија



Министерство за труд и социјална политика

Сектор за инспекциски надзор во областа на социјалната заштита и заштита на децата

ИЗВЕШТАЈ ЗА РАБОТА НА СЕКТОРОТ ЗА ИНСПЕКЦИСКИ НАДЗОР ВО ОБЛАСТА НА СОЦИЈАЛНАТА ЗАШТИТА И ЗАШТИТА НА ДЕЦАТА ЗА ПЕРИОДОТ ЈАНУАРИ-ЈУНИ 2024 година

|  |  |  |  |
| --- | --- | --- | --- |
| Дел. Бр. |  |  | Зоранчо Стојанов |
|  |  |  | [име и презиме] |
| Датум: |  |  | Главен инспектор |
|  |  |  | [функција / звање на раководител на инспекциска служба] |
| Место: |  | (м.п.) |  |
|  |  |  | [потпис] |

**Резиме**

Во извештајниот период јануари-јуни 2024 година, Секторот за инспекциски надзор во областа на социјалната заштита и заштита на децата ги спроведе редовните и контролните инспекциски надзори според проекцијата утврдена во месечните планови за работа.

- Од аспект на ризикот, проценка од неприменување на прописите кои спаѓаат во надлежност на инспекциската служба е направена преку анализа на податоците добиени од извршените инспекциски надзори, утврдените недостатоци и неправилности во примената на прописите при истите, изречените мерки за отстранување на констатираните недостатоци и неправилности во примената на прописите, како и анализа на резултатите од примената на законските прописи и подзаконските акти во работата на субјектите на инспекциските надзори.

- Во текот на извештајниот период извршени се 56 редовни инспекциски надзори, 126 вонредни и 61 контролни инспекциски надзори, при што се констатирани вкупно 243 неправилности.

- Бројот на вонредни инспекциски надзори по основ на иницијативи на граѓани во областа на семејното законодавство во постапката за уредување на лични односи и непосредни контакти и вршење на родителското право, постапката за спречување и заштита од насилство врз жените и семејното насилство, во областа на заштита на децата, како и во паричните давања во ова полугодие изнесува 126 и претставува покачување за скоро 20% во однос на претходното полугодие каде тој број беше 104.

- Во извештајниот период, извршени се вкупно 243 инспекциски надзори, од кои во областа на социјалната заштита и семејното законодавство 162 и во областа за заштита на децата 81. Од нив, 56 се редовни инспекциски надзори, 126 вонредни и 61 контролни инспекциски надзори, при што се констатирани вкупно 243 неправилности.

По однос на неправилностите, во секој инспекциски надзор просечно се констатира по една неправилност.

Споредбено со последниот извештаен период, се забележува зголемен број на вонредни инспекциски надзори извршени по службена должност, иницијативи од граѓани, надлежни органи и други органи и организации за скоро 20% ( од 104 тој број се зголеми на 126), со што се намалува ризикот од спречување на остварувањето на права од социјална и детска заштита.

- Корелацијата меѓу извршените контролни инспекциски надзори со утврдените неправилности се должи на спецификите на областа во која се врши инспекцискиот надзор, односно при еден инспекциски надзор најчесто се констатираат повеќе неправилности, а следствено на тоа се изрекуваат и повеќе инспекциски мерки за отстранување на констатираните неправилности со еден ист инспекциски акт. Тоа значи дека со еден контролен надзор се контролираат повеќе претходно изречени мерки во еден инспекциски акт.

- Својата надлежност, инспекциската служба ја извршува преку 22 инспектори, од кои 18 инспектори се за социјална заштита и 4 инспектори за детска заштита.

- Во извештајниот период Јануари-Јуни 2024 година има промена на бројот на инспектори кои вршеле инспекциски надзор. Вработениот кандидат за инспектор во одделението за инспекциски надзор над остварување на права од социјална заштита и други парични надоместоци во Куманово доби статус на инспектор, а преземениот кандидат за инспектор од истото одделение e под менторство и во фаза на обука.

Нема промена во бројот на нови вработувања и пензионирања на инспектори во I-во полугодие во 2024 година.

- Секторот за инспекциски надзор во областа на социјалната заштита и заштита на децата како организациона единица во состав на Министерството за труд и социјална политика, нема посебен систем на управување со финансиските прашања и останати буџетски ресурси. Затоа, финансирањето на инспекциската служба е инкорпорирано во единствениот буџет на министерството. Управувањето го врши Секторот за финансиски прашања, сметководство и буџет. И покрај тоа, инспекциската служба во соработка со Секторот за буџет и финансии при Министерството за труд и социјална политика, го определи поголемиот дел од буџетските ставки на расходи предвидени за инспекциската служба во овој период.

- Инспекциската служба и во овој извештаен период ја продолжува воспоставената континуирана соработка со Инспекцискиот совет, Народен правобранител на РСМ, Државна комисија за спречување на корупција, ЈУ Завод за социјални дејности, Државен инспекторат за труд, Агенција за вработување на РСМ, Министерство за внатрешни работи, Управа за јавни приходи, Фонд за пензиското и инвалидско осигурување на РСМ, организации од невладиниот сектор и други органи и организации.

- Инспекциската служба при извршувањето на работните задачи се води од начелата дефинирани во Законот за инспекциски надзор: законитост, еднаквост, непристрасност, објективност, неселективност, самостојност, заштита на јавниот интерес, превенција, пропорционалност и јавност.

**Управување со ризици**

Проценката на ризик е направена преку идентификација на специфичните ризици во надлежност на инспекциската служба и мерење на степенот на ризик со цел ефективно и рационално планирање на обемот и зачестеноста на надзорите над субјектите на инспекциски надзор во надлежност на Секторот.

Степенот на ризик согласно методологијата за проценка на ризик се утврдува врз основа на матрицата на ризици 3x3, на чија хоризонтална оска се нанесуваат вредностите за степенот на тежината на штетните последици, а на вертикалната оска се нанесуваат вредностите за степенот на веројатноста за случување на штетните последици.

Врз основа на направените анализи и обработените податоци добиени од извршените инспекциски надзори како и месечните извештаи по областите кои спаѓаат во делокруг на работа на оваа инспекциска служба, направена е проценката на ризик. Преку идентификација на специфичните ризици во надлежност на инспекциската служба и мерење на степенот на ризик со цел ефективно и рационално планирање на обемот и зачестеноста на надзорите над субјектите на инспекциските надзори во надлежност на Секторот, реализирани се планираните инспекциски надзори над примената и спроведувањето и тоа на:

-Законот за социјалната заштита со кој се уредени работите од областа на социјалната заштита;

-Законот за семејството со кој се уредува бракот и семејството и облици на посебна заштита на семејството, посвојувањето и старателството;

-Законот за спречување и заштита од насилство врз жените и семејното насилство со кој се уредува постапувањето на институциите при преземање на мерки за превенција и заштита на жените од родово-базирано насилство и семејното насилство;

-Законот за правда на децата со кој се уредува постапувањето со децата во ризик и децата сторители на дејствија што со закон се предвидени како кривични дела и прекршоци;

-Закон за социјална сигурност на старите лица со кој се уредуваат условите и постапката за остварување и финансирањето на правото на социјална сигурност за старите лица;

-Законот за заштита на децата со кој се уредува системот и организацијата за заштита на децата.

**Организација и раководење**

Инспекциската служба е организирана како организациона единица со три одделенија согласно Правилникот за внатрешна организација на Министерството за труд и социјална политика и Правилникот за систематизација на работните места и тоа:

- Одделение за инспекциски надзор над остварување на права од социјална заштита и други парични надоместоци

- Одделение за инспекциски надзор над остварување и давање на услуги од социјална заштита

- Одделение за инспекциски надзор во областа на заштита на децата

Со инспекциската служба во овој извештаен период раководи раководителот на сектор - главен инспектор, еден помошник раководител на сектор- помошник -главен инспектор и два раководители на одделенија-виши инспектори.

Инспекциската служба работите од својата надлежност ги извршува преку 22 инспектори, од кои 18 се инспектори за социјална заштита и 4 инспектори за детска заштита, кои се распоредени во Скопје- 11, Штип-1, Куманово- 4, Гевгелија- 1, Струмица -1, Кичево- 1, Гостивар- 1 , Битола-1 и Велес-1.

Во извештајниот период Јануари-Јуни 2024 година има промена на бројот на инспектори кои вршеле инспекциски надзор. Вработениот кандидат за инспектор во одделението за инспекциски надзор над остварување на права од социјална заштита и други парични надоместоци во Куманово доби статус на инспектор, со што за 1 е зголемен бројот на советници-инспектори, а преземениот кандидат за инспектор од истото одделение е под менторство и во фаза на обука.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Табела 1 Преглед на бројот на инспектори кои вршеле инспекциски надзор во I-во полугодие 2024 година, по вид, возраст и звање | | | | | | | | | | | | | | | | | | |
| Вид | Инспектор за социјална заштита | | | | | | Инспектор за детска заштита | | | | | | Вкупно инспектори | | | | | |
| Ниво-З вање/Возраст | <30 г. | 31-40 г. | 41-50 г. | 51-60 г. | >60 г. | Вкупно | <30 г. | 31-40 г. | 41-50 г. | 51-60 г. | >60 г. | Вкупно | <30 г. | 31-40 г. | 41-50 г. | 51-60 г. | >60 г. | Вкупно |
| Б1 – генерален инспектор |  |  |  |  |  | 0 |  |  |  |  |  | 0 | 0 | 0 | 0 | 0 | 0 | 0 |
| Б2 – главен инспектор |  |  |  |  |  | 0 |  |  |  | 1 |  | 1 | 0 | 0 | 0 | 1 | 0 | 1 |
| Б3 – пом. главен инспектор |  |  |  |  |  | 0 |  |  |  |  | 1 | 1 | 0 | 0 | 0 | 0 | 1 | 1 |
| Б4 – виш  инспектор |  | 1 | 1 |  |  | 2 |  |  |  |  |  | 0 | 0 | 1 | 1 | 0 | 0 | 2 |
| В1 – советник инспектор |  | 4 | 4 | 3 | 3 | 14 |  |  |  | 1 |  | 1 | 0 | 4 | 4 | 4 | 3 | 15 |
| В2 – самостоен инспектор |  |  |  | 1 | 1 | 2 |  |  |  |  |  | 0 | 0 | 0 | 0 | 1 | 1 | 2 |
| В3 – помошник инспектор |  |  |  |  |  | 0 |  |  |  |  |  | 0 | 0 | 0 | 0 | 0 | 0 | 0 |
| В4 – помлад инспектор | 0 |  | 1 |  |  | 1 |  |  |  |  |  | 0 | 0 | 0 | 1 | 0 | 0 | 1 |
| Вкупно | 0 | 5 | 6 | 4 | 4 | 19 | 0 | 0 | 0 | 2 | 1 | 3 | 0 | 5 | 6 | 6 | 5 | 22 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Табела 2 Преглед на нови вработувања и пензионирања на инспектори во I-во полугодие 2024 година* | | | | | | | | | |
| Вид | Инспектор за социјална заштита | | | Инспектор за детска заштита | | | Вкупно инспектори | | |
| Ниво-Звање/Возраст | Враб. | Пенз. | Разлика | Враб. | Пенз. | Разлика | Враб. | Пенз. | Разлика |
| Б1 – генерален инспектор |  |  | 0 |  |  | 0 | 0 | 0 | 0 |
| Б2 – главен инспектор |  |  | 0 |  |  | 0 | 0 | 0 | 0 |
| Б3 – пом. глав. инспектор |  |  | 0 |  |  | 0 | 0 | 0 | 0 |
| Б4 – виш инспектор |  |  | 0 |  |  | 0 | 0 | 0 | 0 |
| В1 – советник инспектор |  |  | 0 |  |  | 0 | 0 | 0 | 0 |
| В2 – самостоен инспектор |  |  | 0 |  |  | 0 | 0 | 0 | 0 |
| В3 – помошник инспектор |  |  | 0 |  |  | 0 | 0 | 0 | 0 |
| В4 – помлад инспектор | 0 |  | 0 |  |  | 0 | 0 | 0 | 0 |
| Вкупно | 0 | 0 | 0 | 0 | 0 | 0 | 0 | 0 | 0 |

**Инспекциски надзор**

И во овој извештаен период, поединечните месечни планови за работа, секторот ги реализираше преку:

- редовни инспекциски надзори кои опфаќаат надзор над спроведување на законите и другите прописи кои се во надлежност на овој орган;

- вонредни инспекциски надзори кои се вршат врз основа на иницијативи поднесени од државни органи, физички или правни лица, како и по службена должност;

- контролни инспекциски надзор кои се вршат по истекот на рокот определен во решението донесено за отстранување на утврдените неправилности.

Инспекцискиот надзор во центрите за социјална работа, установите за социјална заштита и заштита на децата од предучилишна возраст во овој период ги опфатија следните подрачја:

-права од парична помош (гарантирана минимална помош, надоместок заради попреченост, надоместок за плата за скратено работно време, право на детски додаток, право на посебен додаток, еднократна помош за новороденче, додаток за образование, право на социјална сигурност за старите лица)

-старателство и посвојување

- правда за децата

- згрижување и воспитување на деца од предучилишна возраст

- услуги на вонсемејна заштита

- услуги во домот ( помош и нега во домот и лична асистенција)

- спречување и заштита од насилство врз жените и семејно насилство

- сместување во установа

Според табеларниот приказ, извршени се вкупно 243 инспекциски надзори, од кои во областа на социјалната заштита и семејното законодавство 162 и во областа за заштита на децата 81. Споредбено со последниот извештаен период, се забележува зголемен број на вонредни инспекциски надзори извршени по службена должност, иницијативи од граѓани, надлежни органи и други органи и организации за скоро 20% ( од 104 тој број се зголеми на 126), со што се намалува ризикот од спречување на остварувањето на права од социјална и детска заштита.

Во текот на извештајниот период извршени се 56 редовни инспекциски надзори, 126 вонредни и 61 контролни инспекциски надзори, при што се констатирани вкупно 243 неправилности.

По однос на неправилностите, во секој инспекциски надзор просечно се констатира по една неправилност.

**Соодносот на контролните инспекциски надзори со утврдените неправилности се должи на спецификите на областите во кои се врши инспекцискиот надзор, односно при еден инспекциски надзор се констатираат повеќе неправилности, а адекватно на тоа се изрекуваат повеќе инспекциски мерки за отстранување на констатираните неправилности во еден ист инспекциски акт. Тоа значи дека во еден контролен инспекциски надзор се контролираат повеќе претходно изречени мерки во еден инспекциски акт.**

Редовните инспекциски надзори се планирани врз основните принципи на методологијата на проценка на ризици. При планирањето на истите, се земаат во предвид поднесените иницијативи за вршење на вонредни инспекциски надзори во претходниот период и бројот и тежината на утврдени неправилности во субјектите на надзор. На тој начин е планирано да се извршат редовни инспекциски надзори во оние субјекти каде e утврден поголем број на неправилности и зголемено повторување на истородните неправилности, неправилности со груби повреди на правата на корисниците за кои се предвидени прекршочни постапки и неправилности кои можат да предизвикаат или предизвикуваат непосредна опасност по животот и здравјето на луѓето, финансиска штета или штета по имотот од поголема вредност како и загрозување на јавниот интерес. Зачестеноста на инспекциските надзори и ангажираните ресурси при истите, се пропорционални со нивото на ризик во правец на намалување на реалниот ризик наметнат од неправилностите во работата кај субјектите на инспекциски надзор.

При инспекциските надзори, посебна специфичност претставува обемот и сложеноста на предметот на надзор. Ова особено се забележува при вршење на вонредните инспекциски надзори кога предмет на инспекцискиот надзор е постапка за остварување и користење на права и услуги регулирани во повеќе закони, поради што инспекторот истовремено треба да изврши надзор над применувањето и спроведувањето на повеќе закони, како и општи и поединечни акти донесени врз нивна основа.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Табела 3 Преглед на вкупниот број на откриени неправилности и спроведени инспекциски надзори според вид вo I-во полугодие2024 година по региони и општини*   |  |  |  |  |  |  |  | | --- | --- | --- | --- | --- | --- | --- | | Ред.Бр. | Регион/Општина | Вид на надзор | | | Вкупно надзори | Вкупно неправилн. | | Редовен надзор | Вонред. надзор | Контрол. надзор | |  | Вардарски регион | 8 | 9 | 5 | 22 | 33 | | 1 | Велес | 4 | 3 | 2 | 9 | 24 | | 2 | Градско |  |  |  | 0 |  | | 3 | Демир Капија |  | 2 |  | 2 |  | | 4 | Кавадарци | 1 | 2 | 1 | 4 |  | | 5 | Лозово |  |  |  | 0 |  | | 6 | Неготино | 3 | 1 | 2 | 6 | 9 | | 7 | Росоман |  |  |  | 0 |  | | 8 | Свети Николе |  | 1 |  | 1 |  | | 9 | Чашка |  |  |  | 0 |  | |  | Источен регион | 7 | 11 | 6 | 24 | 4 | | 10 | Берово | 1 | 3 |  | 4 |  | | 11 | Виница |  | 3 |  | 3 | 2 | | 12 | Делчево | 4 | 2 | 1 | 7 |  | | 13 | Зрновци |  |  |  | 0 |  | | 14 | Карбинци |  |  |  | 0 |  | | 15 | Кочани | 1 | 1 | 2 | 4 |  | | 16 | Македонска Каменица |  |  |  | 0 |  | | 17 | Пехчево |  |  |  | 0 |  | | 18 | Пробиштип |  |  |  | 0 |  | | 19 | Чешиново | 1 |  |  | 1 | 2 | | 20 | Штип |  | 2 | 3 | 5 |  | |  | Југозападен регион | 5 | 5 | 17 | 27 | 19 | | 21 | Вевчани |  |  |  | 0 |  | | 22 | Дебар | 1 |  | 2 | 3 |  | | 23 | Дебарца |  |  |  | 0 |  | | 24 | Кичево | 1 | 1 | 2 | 4 | 2 | | 25 | Македонски Брод |  |  | 1 | 1 |  | | 26 | Охрид | 1 | 1 | 7 | 9 | 5 | | 27 | Пласница |  |  |  | 0 |  | | 28 | Струга | 2 | 3 | 5 | 10 | 12 | | 29 | Центар Жупа |  |  |  | 0 |  | |  | Југоисточен регион | 9 | 13 | 6 | 28 | 45 | | 30 | Богданци |  |  |  | 0 |  | | 31 | Босилово | 1 |  |  | 1 | 2 | | 32 | Валандово |  |  |  | 0 |  | | 33 | Василево |  |  |  | 0 |  | | 34 | Гевгелија | 4 | 4 | 1 | 9 | 14 | | 35 | Дојран |  |  |  | 0 |  | | 36 | Конче |  |  |  | 0 |  | | 37 | Ново Село | 1 |  |  | 1 | 2 | | 38 | Радовиш | 2 | 1 | 2 | 5 | 17 | | 39 | Струмица | 1 | 8 | 3 | 12 | 10 | |  | Пелагониски регион | 8 | 16 | 5 | 29 | 47 | | 40 | Битола | 2 | 9 | 2 | 13 | 16 | | 41 | Демир Хисар |  |  | 1 | 1 |  | | 42 | Долнени |  |  |  | 0 |  | | 43 | Кривогаштани |  |  |  | 0 |  | | 44 | Крушево | 1 |  |  | 1 | 2 | | 45 | Могила |  |  |  | 0 |  | | 46 | Новаци |  |  |  | 0 |  | | 47 | Прилеп | 3 | 6 | 1 | 10 | 23 | | 48 | Ресен | 2 | 1 | 1 | 4 | 6 | |  | Полошки регион | 4 | 6 | 4 | 14 | 16 | | 49 | Боговиње |  |  |  | 0 |  | | 50 | Бревеница |  |  |  | 0 |  | | 51 | Врапчиште |  |  |  | 0 |  | | 52 | Гостивар | 3 | 2 | 3 | 8 | 3 | | 53 | Желино |  |  |  | 0 |  | | 54 | Јегуновце |  |  |  | 0 |  | | 55 | Маврово и Ростуша |  |  |  | 0 |  | | 56 | Теарце |  |  |  | 0 |  | | 57 | Тетово | 1 | 4 | 1 | 6 | 13 | |  | Североисточен регион | 2 | 9 | 5 | 16 | 15 | | 58 | Кратово |  |  |  | 0 |  | | 59 | Крива Паланка |  | 2 |  | 2 | 4 | | 60 | Куманово | 1 | 7 | 5 | 13 | 9 | | 61 | Липково | 1 |  |  | 1 | 2 | | 62 | Ранковце |  |  |  | 0 |  | | 63 | Старо Нагоричане |  |  |  | 0 |  | |  | Скопски регион | 13 | 57 | 13 | 83 | 64 | | 64 | Аеродром | 1 | 5 |  | 6 | 18 | | 65 | Арачиново |  |  |  | 0 |  | | 66 | Бутел |  | 4 | 2 | 6 | 18 | | 67 | Гази Баба |  | 3 |  | 3 |  | | 68 | Ѓорче Петров | 2 | 1 |  | 3 | 2 | | 69 | Зелениково |  |  |  | 0 |  | | 70 | Илинден |  |  |  | 0 |  | | 71 | Карпош | 2 | 10 | 2 | 14 | 19 | | 72 | Кисела Вода |  | 5 | 1 | 6 | 7 | | 73 | Петровец |  |  | 1 | 1 |  | | 74 | Сарај |  |  |  | 0 |  | | 75 | Сопиште | 3 |  | 1 | 4 |  | | 76 | Студеничани |  |  |  | 0 |  | | 77 | Центар | 2 | 23 | 5 | 30 | 32 | | 78 | Чаир | 3 | 4 | 1 | 8 | 8 | | 79 | Чучер-Сандево |  |  |  | 0 |  | | 80 | Шуто Оризари |  | 2 |  | 2 |  | | ВКУПНО | | 56 | 126 | 61 | 243 | 243 | | |
|  |

**Обука на инспекторите и административните службеници**

Согласно член 50 став 1 од Законот за инспекциски надзор, Инспекциската служба донесе Годишен план за индивидуално стручно усовршување и обука на секој инспектор за 2024 година број 16- 7600/1 од 27.12.2023 година. Годишната програма за специјализирани обуки веќе е целосно реализирана од страна на секој инспектор, преку одржаната обука на службата во Велес во периодот 29-30 Јануари 2024 година, според планот прикажан во следната табела:

*Табела за приказ на планирани и реализирани специјализирани обуки на инспекторите во 2024 година*

|  |  |
| --- | --- |
| Тема/ област на обука | Број на инспектори кои ја завршиле обуката |
| 1.1 Семејно законодавство | 22 |
| 1.2 Правда за децата | 10 |
| 1.3 Социјална заштита | 14 |
| 2.1 Гарантирана минимална помош | 19 |
| 3.1. Образовен додаток | 7 |
| 4.1. Ран детски развој | 14 |

Генеричките обуки за инспекторите од Секторот за инспекциски надзор во областа на социјалната заштита и заштитата на децата за овој извештаен период се реализираат тековно според динамиката на секој инспектор индивидуално по електронски пат со помош на платформата за е- учење на Инспекцискиот совет, а согласно областите и темите на генеричките обуки и бројот на инспектори прикажани на табелата подолу:

*Табела за приказ на планирани генерички обуки во 2024 година*

|  |  |
| --- | --- |
| Вид на обука | Број на инспектори кои ќе ја посетат обуката |
| 1.1 - Начела и организација, права, обврски и овластувања на инспекторите ( Закон за инспекциски надзор) | 10 |
| 1.3 – Начела и организација, постапки, одговорност и санкции ( Закон за прекршоци) | 11 |
| 1.4 – Постапување по преставки и предлози, прекршочни одредби ( Закон за постапување по предлози и претставки) | 14 |
| 1.7 Компјутерска обработка и табеларни пресметки | 7 |
| 1.10 Комуникација | 9 |
| 1.13 Спречување на корупција | 22 |

**Буџет и финансирање**

Како организациона единица во состав на Министерството за труд и социјална политика, Секторот за инспекциски надзор во областа на социјалната заштита и заштита на децата нема посебен систем на управување со финансиските прашања и останати буџетски ресурси и финансирањето на инспекциската служба е инкорпорирано во единствениот буџет на министерството. Управувањето го врши Секторот за финансиски прашања, сметководство и буџет. И покрај тоа, инспекциската служба во соработка со Секторот за буџет и финансии при Министерството за труд и социјална политика, ги детерминира и раздвои поголемиот дел од буџетските ставки на расходи предвидени за инспекциската служба.

Основни расходни ставки потребни во работењето и функционирањето на инспекциската служба се следните:

1. Плати и придонеси на плата во бруто износ

2. Патни трошоци на инспекторите

3. Осигурување на инспекторите според Закон

4. Гориво и одржување на возилата кои ги користи инспекциската служба

**Буџет за инспекциската служба при МТСП**

**полугодишен извештај за период Јануари-Јуни 2024 година**

|  |  |  |  |
| --- | --- | --- | --- |
| Р.Б. | Ставка | шестмесечен износ | просечно - месечно |
| 1 | Плата и придонеси за плата | 8,296,740.00 | 1,382,790.00 |
| 2 | Патни трошоци | 1,810,240.00 | 301,706.00 |
| 3 | Осигурување за инспекторите | 21,600.00 | 3,600.00 |
| 4 | Гориво и сервисирање на возила | 107,560.00 | 17,926.00 |
|  |  |  |  |

Како најголем расход за потребите на инспекциската служба се јавува ставката за Бруто плата на инспекторите, која за извештајниот период изнесува 8,296,740.00 денари или во просек 1,382,790.00 денари месечно.

Функционирањето на инспекциската служба подразбира патување и користење на превозни средства. За таа цел, превидена е ставка за Патни трошоци во која се инкорпорирани трошоците за патување на инспекторите според Законот за извршување на Буџетот за 2024 година. Висината на оваа ставка како што е прикажана во табелата за извештајниот период изнесува 1,810,240.00 денари, односно просечно 301,706.00 денари на месечно ниво.

Инспекторите од инспекциската служба кои се со седиште во Скопје користат две возила во сопственост на Министерството за труд и социјална политика за кои е предвидена ставка за гориво и одржување на возилата. Висината на оваа ставка за извештајниот период изнесува 107,560.00 денари. Потребно е да се напомене дека возилата се користат и од другите Сектори во Министерството за труд и социјална политика.

Ставката за осигурување на инспекторите согласно член 52 од Законот за инспекциски надзор, за извештајниот период е во висина од 21,600.00 денари за сите инспектори во инспекциската служба.

**Меѓународна соработка**

Според Годишниот план за работа за 2024 година, инспекциската служба нема планирано меѓународна соработка, заради што во извештајниот период, ваква соработка не е остварена.

**Други активности на инспекциската служба**

Инспекциската служба и во овој извештаен период ја продолжува воспоставената континуирана соработка со Инспекцискиот совет, Народен правобранител на РСМ, Државна комисија за спречување на корупција, ЈУ Завод за социјални дејности, Државен инспекторат за труд, Агенција за вработување на РСМ, Министерство за внатрешни работи, Управа за јавни приходи, Фонд за пензиското и инвалидско осигурување на РСМ, организации од невладиниот сектор и други органи и организации.

**Заклучоци и препораки**

Врз основа на табеларно прикажаните податоци за извршени инспекциски надзори, може да се заклучи дека за периодот Јануари- Јуни 2024 година, инспекциската служба целосно ги реализира месечните планови за работа предвидени во Годишниот план за работа за првото полугодие во тековната година, преку редовни, контролни и вонредни инспекциски надзори, со што придонесе во квалитетот на примената на законите и другите прописи и акти донесени врз нивна основа од областа на социјалната заштита и заштита на децата во субјектите на инспекциски надзор.

Секторот за инспекциски надзор во областа на социјалната заштита и заштита на децата при извршувањето на работните задачи се води од начелата дефинирани во Законот за инспекциски надзор: законитост, еднаквост, непристрасност, објективност, неселективност, самостојност, заштита на јавниот интерес, превенција, пропорционалност и јавност.

Во периодот што следува во процес на усогласување со ЕУ стандарди и легислатива, сметаме дека е потребна соработка со компатибилни служби и организации од други земји, со цел размена на искуства, споделување идеи и практики за побрзо и поефикасно приклучување кон европските процеси.